<classify> Mwandishi Wetu Dar es Salaam RAIS Mstaafu, Benjamin Mkapa, amesema jambo kubwa alilojifunza akiwamtumishi Serikalini ni kujali watu wa kawaida na kuepuka kuwagawa kwa misingiya wenye nacho na wasionacho. Akizungumza juzi wakati wa mahafali ya 15 ya Chuo Kikuu cha Aga Khan AKU,alisema wahitimu hao wanatakiwa kujitoa kuwatumikia wananchi. Aliwataka wahitimu wa ChuoKikuu cha Aga Khan kutumia taaluma na ujuzi walioupata kuleta mabadiliko chanyakatika jamii. Kama kuna kitu ambacho naamini nimejifunza katika utumishi wanguSerikalini na nje, kitu muhimu ni kumjali mtu wa kawaida. Hakuna kitukinachonisumbua zaidi ya kuona wale ambao wana kitu kidogo wakinyanyaswa nawale wenye kikubwa. Ninyi walimu na madaktari, mustakabali wa nchi yetu unategemea uborawa elimu mtakayotoa kwa vijana wetu. Inategemea uwezo wako wa kuzuia shidazisizohitajika na kuwarudisha wagonjwa kwenye afya, furaha na tija, alisemaMkapa. Katika hotuba yake Mkapa alirejea misingi mbalimbali ya utawala waMwalimu Nyerere akisema kwa kufuata nyayo za kiongozi huyo kumemsaidia kuwamfano bora. Miongoni mwa mambo muhimu ambayo nimejifunza kutoka kwa Baba wa TaifaMwalimu Julius Nyerere ni umuhimu wa kushauriana na kusikiliza kwa uangalifukabla ya kufanya maamuzi. Wakati wowote alipokabiliwa na suala kubwa, alitafuta mitazamoanuwai. Nimejaribu kila wakati kufuata mfano wake na maamuzi yangu bila shakayamekuwa bora zaidi, alisema. Naye Rais wa Chuo Kikuu cha Aga Khan AKU, Firoz Rasul, alisema chuohicho kimeendelea kufanya vyema na kwamba mwaka jana kilikuwa ni miongoni mwavyuo 100 duniani katika upande wa kozi za udaktari. Alisema mpaka sasa karibu watu 1,200 wamehitimu katika chuo hicho hapanchini wakiwamo walimu, waganga, wajasirimali, watumishi wa umma na watungasera. Rais huyo alisema pia upanuzi wa Hospitali za Aga Khan na vituo vyaafya katika maeneo ya pembezoni nchini utawezesha kutoa huduma kwa watu zaidiya milioni moja kila mwaka. Kwa mujibu wa Rasul, uwekezaji mwingine katika sekta ya afya ni uleuliofanywa kupitia Mtandao wa Maendeleo wa Aga Khan AKDN na Shirika laMaendeleo ya Ufaransa AFD, uliogarimu Sh bilioni 192. Mmoja wa wahitimu wa Shahada ya Uzamili katika Elimu, Mwalimu MpendwaMilanzi, alisema mafunzo aliyoyapata yatamuongezea umahiri katika mbinu zaufundishaji na kumpa uwezo wa kutafuta maarifa zaidi ambayo hayapatikani kwenyevitabu. Katika mahafali hayo wahitimu 21 walitunukiwa shahada ya uzamilikatika elimu na watano walitunukiwa shahada ya uzamili ya udaktari.  <topic>: kitaifa 